Rikunarita-ORG/Wikinium huggingface dataset:
# মৃত্যুদণ্ড

**মৃত্যুদণ্ড** বা **প্ৰাণদণ্ড** (ইংৰাজী: capital punishment) হৈছে আইনী উপায়েৰে শাস্তি হিচাপে এজন ব্যক্তিক কৰা হত্যা। মৃত্যুদণ্ডযোগ্য অপৰাধবোৰক দেশভেদে ভিন্ন ভিন্ন হ'ব পাৰে, কিন্তু সাধাৰণতে ব্যক্তিজনৰ বিৰুদ্ধে গুৰুতৰ অপৰাধ যেনে হত্যা, একাধিক লোকৰ হত্যা, ধৰ্ষণ, শিশু ধৰ্ষণ, শিশু যৌন উৎপীড়ন, সন্ত্ৰাসবাদ, যুদ্ধ অপৰাধ, মানৱতাৰ বিৰুদ্ধে অপৰাধ, আৰু গণহত্যা, লগতে দেশৰ বিৰুদ্ধে অপৰাধ যেনে চৰকাৰ উৎখাত কৰাৰ চেষ্টা, দেশদ্ৰোহ, গুপ্তচৰবৃত্তি, ৰাজদ্ৰোহ, জলদস্যুতা আৰু বিমান অপহৰণ আদি অন্তৰ্ভুক্ত থাকে। ইয়াৰোপৰি, কিছুমান ক্ষেত্ৰত, ড্ৰাগছ সৰবৰাহ, ড্ৰাগছৰ লেনদেন আৰু ড্ৰাগ ৰখাৰ উপৰিও, অবাঞ্ছিত আচৰণ পুনৰাবৃত্তি, বৰ্ধিত ডকাইতি আৰু অপহৰণৰ কাৰ্যবোৰ মৃত্যুদণ্ডযোগ্য অপৰাধ ৰূপে গণ্য কৰা হয়।

বৰ্তমানে ৫৪খন দেশত মৃত্যুদণ্ডক শাস্তি ৰূপে দিয়া হয়; আনহাতে ১০৭খন দেশে সকলো অপৰাধৰ বাবে ইয়াক সম্পূৰ্ণৰূপে বাতিল কৰিছে, ৭খন দেশে ইয়াক সাধাৰণ অপৰাধৰ বাবে বাতিল কৰিছে (যুদ্ধ অপৰাধৰ দৰে বিশেষ পৰিস্থিতিৰ বাবে কেৱল ইয়াক বজাই ৰাখিছে), আৰু আন ২৭খন দেশে ব্যৱহাৰিকভাৱে ইয়াক বাতিল কৰিছে। যদিও বেছিভাগ দেশেই মৃত্যুদণ্ড বাতিল কৰিছে, বিশ্বৰ জনসংখ্যাৰ ৬০%তকৈও অধিক লোক এনে দেশত বাস কৰে য'ত মৃত্যুদণ্ড দিয়া হয়, যেনে চীন, ভাৰত, আমেৰিকা যুক্তৰাষ্ট্ৰ, ইণ্ডোনেছিয়া, পাকিস্তান, বাংলাদেশ, নাইজেৰিয়া, ইজিপ্ত, চৌদি আৰৱ, ইৰাণ, লগতে জাপান আৰু টাইৱান।

কেইবাখনো দেশ আৰু ৰাজ্যত মৃত্যুদণ্ড হৈছে বিতৰ্কিত বিষয় আৰু একক ৰাজনৈতিক আদৰ্শ বা সাংস্কৃতিক অঞ্চলৰ ভিতৰতো ইয়াৰ স্থিতি পৃথক হ'ব পাৰে। ইউৰোপিয়ান ইউনিয়নত ইয়াৰ মৌলিক অধিকাৰৰ চাৰ্টাৰৰ দ্বিতীয় অনুচ্ছেদত মৃত্যুদণ্ডৰ ব্যৱহাৰ নিষিদ্ধ কৰা হৈছে। ৪৭খন সদস্য ৰাষ্ট্ৰ থকা ইউৰোপ পৰিষদে (Council of Europe) মানৱ অধিকাৰৰ ওপৰত ইউৰোপীয় সন্মিলনৰ প্ৰটোকল ১৩-ৰ জৰিয়তে ইয়াৰ সদস্যসকলৰ দ্বাৰা মৃত্যুদণ্ডৰ ব্যৱহাৰ সম্পূৰ্ণৰূপে বাতিল কৰিবলৈ চেষ্টা কৰিছে। অৱশ্যে, ই কেৱল সেই সদস্য ৰাষ্ট্ৰসমূহক প্ৰভাৱিত কৰে যিসকলে ইয়াক স্বাক্ষৰ আৰু অনুমোদন কৰিছে, আৰু সেইবোৰত আৰ্মেনিয়া, ৰাছিয়া আৰু আজাৰবাইজান অন্তৰ্ভুক্ত নহয়। ৰাষ্ট্ৰসংঘৰ সাধাৰণ সভাই মৃত্যুদণ্ড বিলুপ্তিৰ লক্ষ্যৰে ২০০৭ চনৰ পৰা ২০২০ চনলৈ আটাইবোৰ বছৰতে, মৃত্যুদণ্ডৰ ওপৰত বিশ্বব্যাপী স্থগিতাদেশ ৰখাৰ বাবে আহ্বান জনোৱা আঠটা অ-বাধ্যতামূলক প্ৰস্তাৱ গ্ৰহণ কৰিছে।

## তথ্য সংগ্ৰহ
# ৱিত্ৰুৱীয় মানুহ

ৱিত্ৰুৱীয় মানুহ|  |
| শিল্পী | লেয়নাৰ্দ’ দা ৱিঞ্চি |
| বছৰ | প্ৰায় 1490 |
| প্ৰকাৰ | কাগজত মেটালপইণ্টৰ ওপৰত কলম, বাদামী চিয়াঁহী আৰু জলৰং |
| আয়তন | 34.4 ছে.মি. × 24.5 ছে.মি. (সাঁচ:Convert/ছে.মি. × সাঁচ:Convert/ছে.মি.) |
| অৱস্থিতি | গালেৰিয়ে দেল্লাক্কাদেমিয়া, ভেনিচ, ইতালি |

ৱিত্ৰুৱীয় মানুহ (Italian: *L'uomo vitruviano*code: it is deprecated ) হৈছে ইতালীয় নৱজাগৰণ যুগৰ শিল্পী আৰু বিজ্ঞানী লেয়নাৰ্দ’ দা ৱিঞ্চিৰ দ্বাৰা অংকিত এখন অংকন, যাৰ তাৰিখ আনুমানিক প্ৰায় 1490। ৰোমান স্থপতিবিদ ৱিত্ৰুৱিউচৰ ধাৰণাৰ পৰা অনুপ্ৰাণিত এই অংকনত এজন নগ্ন পুৰুষক দুটা একে-অপৰৰ ওপৰত আৰোপিত থিয় অৱস্থাত দেখুওৱা হৈছে, যাক একে সময়তে এটা বৃত্ত আৰু এটা বৰ্গৰ ভিতৰত অন্তৰ্ভুক্ত কৰা হৈছে। শিল্প-ইতিহাসবিদ কাৰ্মেন চি. বামবাখে ইয়াক “পাশ্চাত্য সভ্যতাৰ সৰ্বকালৰ প্ৰতীকী ছবিসমূহৰ অন্যতম” বুলি অভিহিত কৰিছে। ৱিত্ৰুৱিউচৰ পৰা অনুপ্ৰাণিত এই ধৰণৰ অংকন একমাত্ৰ নহ’লেও, লেয়নাৰ্দ’ৰ এই কৃতিয়ে শিল্প-দৃষ্টিভংগী আৰু বৈজ্ঞানিক অনুসন্ধানক একত্ৰিত কৰাৰ ক্ষেত্ৰত এক বিশেষ স্থান লাভ কৰিছে আৰু ইয়াক প্ৰায়েই উচ্চ ৰনেছঁছ যুগৰ এক আদৰ্শ প্ৰতিনিধিত্ব বুলি গণ্য কৰা হয়।

এই অংকনটোৱে আদৰ্শ মানৱীয় অনুপাত সম্পৰ্কে লেয়নাৰ্দ’ৰ অধ্যয়নক প্ৰতিফলিত কৰে, যাৰ ভিত্তি ৱিত্ৰুৱিউচৰ লেখাত থাকিলেও তেওঁ নিজা পৰ্যবেক্ষণ, সমসাময়িক শিল্পকলা আৰু লেয়ন বাত্তিস্তা আলবেৰ্তিৰ *দে পিক্তুৰা* গ্ৰন্থৰ সহায়ত ইয়াক অধিক পৰিশীলিত কৰিছিল। মিলানত সৃষ্ট এই *ৱিত্ৰুৱীয় মানুহ* সম্ভৱতঃ প্ৰথমে তেওঁৰ শিষ্য ফ্ৰাঞ্চেস্ক’ মেল্ৎছিৰ হাতলৈ যায়, আৰু পিছত ৱেনাৎছিয় দে পাগাৱেৰ অধিকাৰত আহে। পাগাৱেই খোদাইকলা-শিল্পী কাৰ্ল’ জুজেপ্পে গেৰ্লিক ইয়াৰ এটা খোদাইচিত্ৰ প্ৰকাশ কৰিবলৈ উৎসাহিত কৰিছিল, যাৰ ফলত ছবিখন ব্যাপকভাৱে প্ৰচাৰিত হয়। ইয়াৰ পিছত ছবিখন জুজেপ্পে ব’চ্ছিৰ মালিকানাত আছিল আৰু ১৮২২ চনত গালেৰিয়ে দেল্লাক্কাদেমিয়ায়ে ইয়াক অধিগ্ৰহণ কৰে। তেতিয়াৰ পৰা ই ভেনিচত সংৰক্ষিত হৈ আছে। অতি ভংগুৰ হোৱাৰ বাবে এই অংকন সচৰাচৰ প্ৰদৰ্শন কৰা নহয়। ২০১৯ চনত লেয়নাৰ্দ’ৰ মৃত্যুৰ ৫০০ বছৰ পূৰ্তি উপলক্ষে ইয়াক লুৱ্ৰলৈ ধাৰস্বৰূপে প্ৰেৰণ কৰা হৈছিল।

## নাম

লেয়নাৰ্দ’ৰ টোকাত এই অংকনটোক Le proporzioni del corpo umano secondo Vitruvio নামে বৰ্ণনা কৰা হৈছে, যাৰ অনুবাদ বিভিন্নভাৱে *ৱিত্ৰুৱিউচৰ মতে মানৱ শৰীৰৰ অনুপাত* অথবা *ৱিত্ৰুৱিউচৰ শৈলীত এজন মানুহৰ আনুপাতিক অধ্যয়ন* হিচাপে কৰা হয়। কিন্তু ইয়াক *ৱিত্ৰুৱীয় মানুহ* নামেই অধিক পৰিচিত। শিল্প-ইতিহাসবিদ কাৰ্ল’ পেদ্ৰেত্তিয়ে ইয়াৰ নাম *Homo Vitruvius, study of proportions with the human figure inscribed in a circle and a square* হিচাপে উল্লেখ কৰিছে, আৰু পিছত সংক্ষেপে *Homo Vitruvius* বুলিও উল্লেখ কৰিছে।

## টোকা

## তথ্যসূত্ৰ
# জোছেফ হেইডেন

থ'মাছ হাৰ্ডিৰ দ্বাৰা অংকিত হেইডেনৰ প্ৰতিচ্ছবি, প্ৰায় 1791
**জোছেফ হেইডেন** (৩১ মাৰ্চ ১৭৩২ – ৩১ মে' ১৮০৯) এগৰাকী অষ্ট্ৰিয়ান ধ্ৰুপদী সংগীতৰ যুগৰ সংগীতজ্ঞ আছিল। তেওঁ ষ্ট্ৰিং কোৱাৰ্টেট আৰু পিয়ানো ট্ৰিঅ'-ৰ দৰে চেম্বৰ সংগীতৰ উন্নয়নত গুৰুত্বপূৰ্ণ ভূমিকা পালন কৰিছিল। সংগীতৰ বিভিন্ন ৰূপৰ বিকাশত তেওঁৰ অৱদানৰ বাবে তেওঁক "চিম্ফনীৰ পিতা" আৰু "ষ্ট্ৰিং কোৱাৰ্টেটৰ পিতা" বুলিও কোৱা হয়।

হেইডেন এক গাঁওলীয়া পৰিৱেশৰ শ্ৰমজীৱী পৰিয়ালত জন্মগ্ৰহণ কৰিছিল। তেওঁ প্ৰথমে ভিয়েনাৰ চেণ্ট ষ্টিফেন কেথেড্ৰালত গায়ক হিচাপে কাম কৰি সংগীতজীৱনৰ আৰম্ভণি কৰিছিল আৰু তাৰ পিছত এক কঠিন সময় অতিবাহিত কৰি ফ্ৰিলেন্স সংগীতজ্ঞ হিচাপে খ্যাতি লাভ কৰিছিল। পিছত তেওঁ এষ্টাৰহাজি পৰিয়ালৰ সংগীত-নিৰ্দেশক (Kapellmeister) হিচাপে এষ্টাৰহাজাৰ দুৰ্গত দীৰ্ঘদিন কাম কৰিছিল। তেতিয়া তেওঁৰ নিজৰ অৰ্কেষ্ট্ৰা আছিল যদিও সেই ঠাইখনে তেওঁক অন্য সংগীতজ্ঞ আৰু সংগীতৰ ধাৰাৰ পৰা কিছু একান্ত কৰি ৰাখিছিল, যাৰ ফলত তেওঁ নিজৰ ভাষাত "একান্ত" হ’বলৈ বাধ্য হৈছিল। এই সময়ছোৱাত তেওঁৰ সংগীত ব্যাপকভাৱে প্ৰকাশ পাইছিল আৰু তেওঁ ইউৰোপৰ অন্যতম প্ৰসিদ্ধ সংগীতজ্ঞ হিচাপে পৰিগণিত হৈছিল। ১৭৯০ চনত তেওঁৰ প্ৰধান পৃষ্ঠপোষক নিক'লাউছ এষ্টাৰহাজিৰ মৃত্যুৰ পিছত তেওঁ ভ্ৰমণৰ সুযোগ লাভ কৰে আৰু লণ্ডন আৰু ভিয়েনাত প্ৰদৰ্শনকাৰী সংগীতজ্ঞ হিচাপে খ্যাতি অৰ্জন কৰে। তেওঁৰ জীৱনৰ অন্তিম বছৰ (১৮০৩–১৮০৯) অসুস্থতাৰ বাবে সংগীত ৰচনাৰ পৰা বঞ্চিত হৈ অতিবাহিত হৈছিল। তেওঁ ১৮০৯ চনত ভিয়েনাত ৭৭ বছৰ বয়সত মৃত্যুবৰণ কৰে।

হেইডেন মজাৰ্টৰ বন্ধু আৰু গাইড, বেট'ভেনৰ শিক্ষক, আৰু সংগীতজ্ঞ মাইকেল হেইডেনৰ ভ্ৰাতা আছিল।

## তথ্যসূত্ৰ
# মৰুভূমি

থৰ মৰুভূমি, ৰাজস্থান, ভাৰত
**মৰুভূমি** (ইংৰাজী: Desert) হ’ল এক অতি শুকান বিস্তৃত অঞ্চল বা ভূ-মণ্ডল। ইয়াত বৰষুণৰ পৰিমাণ অতি কম। ইয়াত নামমাত্ৰ হে গছ-গছনিৰে ভৰা ঠাই আছে আৰু যিখিনি আছে অতি সোনকালে শুকাই যায়, যদিহে বাহিৰৰ পৰা পানী যোগান ধৰা নহয় মৰুভূমিৰ অৰ্থ আমি এনেকেও বুজিব পাৰো, যি অঞ্চলত বহু অংশ পানী বাষ্পীভূত হৈ হেৰাই যায়, আৰু গেদীয়কৰনৰ ফলত বৰষুণ হিচাপে নামি আহে। মৰুভূমিৰ গছবোৰৰ মৰু অঞ্চলৰ অতি কম পানী থকা পৰিবেশৰ লগত খাপ খুৱাই চলিবলে কিছুমান বিশেষ গুণৰ প্ৰয়োজন। মৰুভূমিত সাধাৰণতে বছৰি ২৫০ মিলিলিটাৰতকৈও (ইঞ্চি) কম বৰষুণ হয।
# প'য়েট্ৰী

প'য়েট্ৰী (Poetry)| সম্পাদক | এড্ৰিয়ানা মাটেজকা |
| পূৰ্বৰ সম্পাদক | হেৰিয়েট ম’নৰো, মৰ্টন ডাউৱেন জেবেল, জৰ্জ ডিলন, হেইডেন কাৰুথ, ক্ৰিষ্টিয়ান ৱিমেন, ডন শ্বেয়াৰ আদি |
| প্ৰকাৰ | কবিতা |
| প্ৰকাশক | প'য়েট্ৰী ফাউণ্ডেশ্যন |
| মুঠ বিতৰণ | ৩০,০০০ |
| প্ৰতিষ্ঠাপক | হেৰিয়েট ম'নৰো |
| প্ৰথম সংখ্যা | অক্টোবৰ, ১৯১২ |
| দেশ | আমেৰিকা যুক্তৰাষ্ট্ৰ |
| ভিত্তি | চিকাগো, ইলিনইছ |
| ভাষা | ইংৰাজী |
| ৱেবচাইট |  |
| ISSN সংখ্যা | 0032-2032 |

**প'য়েট্ৰী** (ইংৰাজী: Poetry) ১৯১২ চনৰ পৰা আমেৰিকা যুক্তৰাষ্ট্ৰৰ চিকাগোৰপৰা প্ৰকাশ পাই থকা ইংৰাজী ভাষাৰ এখন মাহেকীয়া কবিতা আলোচনী। আলোচনীখনৰ প্ৰতিষ্ঠাপক সম্পাদক আছিল কবি হেৰিয়েট মনৰো। ২০০৭ চনত আলোচনীখনৰ প্ৰচলন আছিল ৩০,০০০। প্ৰতি বছৰে আলোচনীখনত বিভিন্ন কবিৰ প্ৰায় এক লাখ কবিতা জমা হয় আৰু তাৰ ভিতৰত ৩০,০০০ কবিতাই আলোচনীখনত স্থান পায়।

## বিৱৰণ

আলোচনীখনে হেৰিয়েট মনৰোৰ সম্পাদনাত ১৯১২ চনত জন্ম লাভ কৰিছিল। প্ৰকাশৰ প্ৰথম দশকটোত ইংৰাজীভাষী জগতত আলোচনীখন আধুনিক কবিতাৰ প্ৰধান মুখপত্ৰ হৈ পৰিছিল। টি.এছ. এলিয়টৰ 'দ্য লাভ ছং অৱ জে আলফ্ৰেড প্ৰুফক' নামৰ বিখ্যাত কবিতাটো এইখন আলোচনীতে প্ৰকাশ পাইছিল। এজৰা পাউণ্ড, এইচ. ডি., ৰবাৰ্ট ফ্ৰষ্ট, লেংষ্টন হিউজ, এডনা ছেইণ্ট ভিনচেণ্ট মিলে আদি কবিৰ আগবয়সৰ কবিতাবোৰ এইখন আলোচনীতে প্ৰকাশ পাইছিল।

আলোচনীখনত কবিতা প্ৰকাশ পোৱা খ্যাতিসম্পন্ন কবিসকলৰ ভিতৰত ৱিলায়ম কাৰ্লোছ ৱিলয়ামছ, জয়চ কিলমাৰ, ৱালেচ ষ্টিভেন্স, ডৰথী ৰিচাৰ্ডছন, ই.ই. কামিংছ, এলেন গিনছবাৰ্গ, টেনেছি ৱিলায়মছ আদি অন্যতম। ২০০৩ চনত আলোচনীখনৰ উদ্যোগত পয়েট্ৰী ফাউণ্ডেশ্যন নামৰ ছচাইটীখন গঠিত হয়। সম্প্ৰতি আলোচনীখন উক্ত ছচাইটীৰ অধীনত প্ৰকাশ পাই আছে। আলোচনীখনৰ বৰ্তমানৰ সম্পাদক হ'ল এড্ৰিয়ানা মাটেজকা।

আলোচনীখনে অনলাইনত ভুমুকি মাৰে ১৯৯৮ চনত৷

## সম্পাদকসকল

* হেৰিয়েট ম’নৰো – ১৯১২-১৯৩৬
* মৰ্টন ডাউৱেন জেবেল – ১৯৩৬-৩৭
* জৰ্জ ডিলন – ১৯৩৭-১৯৪২
* (গোট) – ১৯৪২-৪৯
* হেইডেন কাৰুথ –১৯৪৯-১৯৫੦
* কাৰ্ল শ্বাপিৰো ১৯৫੦-১৯৫৫
* হেনৰী ৰেগো – ১৯৫৫-১৯৬৯
* ডেৰিল হাইন – ১৯৬৯-১৯৭৭
* জন ফ্ৰে়ডেৰিক নিমছ – ১৯৭৮-১৯৮৩
* জোছেফ পেৰিছি – ১৯৮৩-২੦੦৩
* ক্ৰিষ্টিয়ান ৱিমেন – ২੦੦৩-২੦১৩
* ডন শ্বেয়াৰ – ২੦১৩-২੦২੦
* অতিথি সম্পাদক – ২੦২੦-২੦২২
* এড্ৰিয়ানা মাটেজকা -- ২੦২২-

## তথ্যসূত্ৰ
# এণ্ড্ৰিউ মাৰ্ভেল

| এণ্ড্ৰিউ মাৰ্ভেল |
| --- |
|  |
| জন্ম | ৩১ মাৰ্চ, ১৬২১ ইংলেণ্ড |
| মৃত্যু | ১৬ আগষ্ট, ১৬৭৮ (৫৭ বছৰ) |
| পেচা | কবি |
| ধৰণ | মেটাফিজিকেল কবি |

**এণ্ড্ৰিউ মাৰ্ভেল** (ইংৰাজী: Andrew Marvell, 31 মাৰ্চ 1621-16 আগষ্ট 1678) এজন ইংৰাজ মেটাভিজিকেল কবি, ব্যংগলেখক আৰু ৰাজনীতিবিদ। তেখেত ১৬৫৯ চনৰ পৰা ১৬৭৮ চনৰ সময়ছোৱাত হাউচ অৱ কমন্সৰ আসনত বহিছিল। কমনৱেলথৰ সময়ছোৱাত তেওঁজন মিল্টনৰ সহকৰ্মী আৰু বন্ধু আছিল।

## চমু জীৱনী আৰু সাহিত্যিক অৱদান

মাৰ্ভেলৰ জন্ম ১৬২১ চনৰ ৩১ মাৰ্চত ইয়ৰ্কশ্বায়াৰৰ ইষ্ট ৰাইডিংৰ ৱিনষ্টেডত হৈছিল। তেওঁ এণ্ডু মাৰ্ভেল নামৰ এজন ইংলেণ্ডৰ গীৰ্জাঘৰৰ ধৰ্মাৱলম্বী লোকৰ পুত্ৰ আছিল। যেতিয়া তেওঁৰ দেউতাক হ 'লি ট্ৰিনিটি গীৰ্জাৰ যাজক হিচাপে নিযুক্ত হৈছিল, তেতিয়া পৰিয়ালটো হাললৈ স্থানান্তৰিত হৈছিল, আৰু মাৰ্ভেলে হাল গ্ৰামাৰ স্কুল শিক্ষা গ্ৰহণ কৰিছিল। ১৩ বছৰ বয়সত মাৰ্ভেল কেম্ব্ৰিজৰ ট্ৰিনিটি কলেজত নামভৰ্তি কৰে আৰু অৱশেষত বি. এ ডিগ্ৰী লাভ কৰিছিল। পঢ়া জীৱনতে তেখেতৰ ৰোমান ধ্ৰুপদী কবিসকল আৰু ব্যঙ্গ ৰচকসকলৰ লেখাৰ সৈতে পৰিচিত হয়। ১৬৪৮ চনৰ পৰা কবিতা লিখিবলৈ লয়। জন মিল্টনৰ সৈতে বন্ধুত্বৰ সূত্ৰে ১৬৫৩ চনত কাউন্সিল অৱ্ ষ্টেইটৰ সহকাৰী সচিবৰ পদত পদত নিযুক্ত হয় আৰু ১৬৫৯ চনত সংসদলৈ সদস্য হিচাপে নিৰ্বাচিত হয়।

ৰাজনৈতিক আৰু ধৰ্মীয় বিষয়ক আধাৰ কৰি তেখেতে কেইবাটাও ব্যঙ্গ কবিতা ৰচনা কৰে। এইবোৰৰ ভিতৰত উল্লেখযোগ্য হ'ল 'ক্লাৰিগুনচ হাউচ বৰ্মিং', 'The Loyal Scott' আৰু 'The Statue in the Stocks Market'। বাঙ্গ কবিতাৰ সঙ্কলন Poems on the Affairs of the State(১৬৮৯-১৭১৬)এ তেওঁৰ ৰাজনৈতিক সচেতনৰ সাক্ষ্য বহন কৰে। গীৰ্জাৰ উৎপত্তি সম্পৰ্কে জনাৰ বাবে আগ্ৰহী হৈ মাৰ্ভেলে যি অনুসন্ধান চলাইছিল তাৰ ফলশ্ৰুতি হ'ল A Short Historical Essay Touching General Councils, Creeds and Impositions Matters of Religion (১৬৮০)। তেওঁৰ অতি বিখ্যাত মেটাফিজিকেল প্ৰেমৰ কবিতা হ'ল 'To His Coy Mistress'! আধ্যাত্মিক ভাবনা নিহিত কবিতাৰ ভিতৰত 'The Garden' উল্লেখযোগ্য সৃষ্টি।

## তথ্য সংগ্ৰহ
# চিএছএছ

কাচকেডিং ষ্টাইল চীটচ্|  |
| ফাইলনেইম এক্সটেনছন |
.css |
| Internet media type |
text/css |
| ইউনিফৰ্ম টাইপ আইডেণ্টিফায়াৰ (UTI) | public.css |
| বিকাশকৰ্তা | World Wide Web Consortium (W3C) |
| প্ৰাৰম্ভিক মুকলি | ১৭ ডিচেম্বৰ ১৯৯৬ (1996-12-17) |
| শেহতীয়া মুকলি | CSS 2.1 : Level 2 Revision 1 (১২ এপ্ৰিল ২০১৬ (2016-04-12))  |
| ফৰমেটৰ প্ৰকাৰ | ষ্টাইল চীটচ্ লেংগুৱেজ |
| Container for | Style rules for HTML elements (tags) |
| Contained by | এইচ টি এম এল ডকুমেণ্ট |
| Open format? | হয় |
| ৱেবছাইট | www.w3.org/TR/CSS/#css |

**কাচকেডিং ষ্টাইল চীটচ্** (ইংৰাজী: Cascading Style Sheets) হৈছে এক ষ্টাইল চীটচ্ লেংগুৱেজ, যাক এইচ টি এম এলৰ দৰে মাৰ্কআপ লেংগুৱেজত লিখিত ডকুমেণ্টসমূহক কেনেধৰণে উপস্থাপন কৰিব সেইয়া বৰ্ণনা কৰিবলৈ ব্যৱহাৰ কৰা হয়। এইচ টি এম এল আৰু জাভাস্ক্ৰীপ্টৰ লগতে চিএছএছ হ’ল ৱৰ্ল্ড ৱাইড ৱেবৰ ভিত্তিক এক প্ৰযুক্তি।

চি এছ এছক এনেধৰণে তৈয়াৰ কৰিছে, যাতে ৱেবৰ মূল বিষয়বস্তুৰ পৰা বিন্যাস, ৰং, ফণ্ট ইত্যাদি পৃথকভাৱে নিৰ্ধাৰণ কৰিব পাৰি। এই পৃথককৰণে ৱেব ডেভলপাৰক বহুতো সুবিধা প্ৰদান কৰি আহিছে। কাৰণ বহুতো ৱেবপেজৰ বিন্যাস, ৰং ইত্যাদি পৃথক `.css` ফাইলৰ দ্বাৰা নিৰ্ধাৰণ কৰিব পাৰি। ইয়ে জটিলতা কমাই দিয়ে লগতে ইয়াত একেটা বিষয়ক পুনৰাবৃত্তি কৰিবলগীয়া নহয়৷

চি এছ এছ ব্যৱহাৰ কৰি একেখন মাৰ্কআপ পেজক বিভিন্ন ডিভাইচ আৰু ব্ৰাউজাৰত বিভিন্নভাৱে উপস্থাপন কৰিব পাৰি।

## তথ্যসূত্ৰ